CELEX: 62007CJ0554
Language: lt
Date: 2009-07-16 00:00:00
Title: 2009 m. liepos 16 d. Teisingumo Teismo (trečioji kolegija) sprendimas.#Europos Bendrijų Komisija prieš Airiją.#Valstybės įsipareigojimų neįvykdymas - Pridėtinės vertės mokestis - Direktyva 2006/112/EB - 2, 9 ir 13 straipsniai - Valstybės, vietos valdžios institucijų ir kitų viešosios teisės subjektų vykdoma ekonominė veikla - Neapmokestinimas.#Byla C-554/07.

2009 m. liepos 16 d. Teisingumo Teismo (trečioji kolegija) sprendimas Komisija prieš Airiją
      (Byla C‑554/07)
      „Valstybės įsipareigojimų neįvykdymas – Pridėtinės vertės mokestis – Direktyva 2006/112/EB – 2, 9 ir 13 straipsniai – Valstybės, vietos valdžios institucijų ir kitų viešosios teisės subjektų vykdoma ekonominė veikla – Neapmokestinimas“
      Mokesčių nuostatos – Teisės aktų suderinimas – Apyvartos mokesčiai – Bendra pridėtinės vertės mokesčio sistema – Apmokestinamieji asmenys – Viešosios teisės reglamentuojamos įstaigos (Tarybos direktyvos 2006/112 2, 9 ir 13 straipsniai) (žr. 47–50, 62-68 ir 74–76 punktus bei rezoliucinės dalies 1 punktą)
      Dalykas
      
         
               Valstybės įsipareigojimų neįvykdymas – Neteisingas 2006 m. lapkričio 28 d. Tarybos direktyvos 2006/112/EB dėl pridėtinės vertės
                  mokesčio bendros sistemos (OL L 347, p. 1) 13 straipsnio perkėlimas į nacionalinę teisę – Bet kokios ekonominės veiklos, kurią
                  vykdo valstybė, vietos valdžios institucijos ir kiti viešosios teisės subjektai, neapmokestinimas.
               
            Rezoliucinė dalis
      
         
                  1.
               
               
                  
               
               
                  	Nacionalinėje teisėje nenumačiusi bendros nuostatos, kad pridėtinės vertės mokesčiu apmokestinama viešosios teisės subjektų
                     ekonominė veikla, kurią jie vykdo ne kaip valdžios institucijos,
                  
               
            nacionalinėje teisėje nenumačiusi nei bendros nuostatos, kad pridėtinės vertės mokesčiu apmokestinami viešosios teisės subjektai,
         veikiantys kaip valdžios institucijos, jei laikant juos neapmokestinamaisiais asmenimis būtų labai iškraipoma konkurencija,
         nei jokio kriterijaus, leidžiančio riboti Finansų ministro diskreciją šioje srityje, ir 
      
      nacionalinėje teisėje nenumačiusi bendros nuostatos, kad pridėtinės vertės mokesčiu apmokestinami viešosios teisės subjektai,
         vykdantys 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos I priede
         išvardytą veiklą, jeigu ji nėra mažareikšmė,
      
      Airija neįvykdė įsipareigojimų pagal šios direktyvos 2, 9 ir 13 straipsnius.
      
         
                  2.
               
               
                  
               
               
                  	Priteisti iš Airijos bylinėjimosi išlaidas.